Урыстәыла 30 тонна агуманитартә цхыраара дәықәнаҵеит асектор Газа ашҟа
12:00 18.11.2023 (ирҿыцуп: 11:26 20.11.2023)
© Sputnik / МЧС РФЭвакуация пострадавших при стрельбе в школе Ижевска
© Sputnik / МЧС РФ/
Урыстәыла АҶА аусзуҩцәа асектор Газа ахь агуманитартә цхыраара нарышьҭуеит, иара убас Урыстәыла атәылауаа уи анклав аҟынтәи ралгара еиҿнакаауеит.
АҞӘА, абҵара 18 - Sputnik. Урыстәыла 30 тонна агуманитартә цхыраара дәықәнаҵеит асектор Газа анхацәа рзы, абри атәы аанацҳауеит аусбарҭа апресс-маҵзура.
Аҳаирплан Ил-76 Грозныинтәи иҵԥрааит. Уи иақәуп афатә-ажәтә, ахәыҷқәа рзы афатә, аҽрыцқьаратә маҭәахәқәа, ацәарҭақәа, ахчқәа.
Ахаирплан Мысра (Египет) ақалақь Ель-Ариш итәоит. Уа агуманитартә цхыраара рырҭоит Амзаҿа Ҟаԥшь иаҵанакуа Египеттәи ауаажәларра ахаҭарнакцәа. Урҭ анаҩс асектор Газа ахь инаргоит.
Урыстәылантәи Газа ашҟа агуманитартә цхыраара зқәыз аҳаирплан цеит жьҭаарамза 19 рзы, уи Египет инанагеит 27 тонна ацхыраара. Уи аахыс ари аҩыза ареисқәа лассы-лассы ицалоит, иааидкыланы Урыстәыла асектор Газа анхацәа рзы 190 тонна рҟынӡа агуманитартә цхыраара нарышьҭхьеит.
10 Абҵара, 10:23